CELEX: 32015R1844
Language: lt
Date: 2015-07-13 00:00:00
Title: 2015 m. liepos 13 d. Komisijos deleguotasis reglamentas (ES) 2015/1844, kuriuo dėl Kioto protokolo techninio įgyvendinimo po 2012 m. iš dalies keičiamas Reglamentas (ES) Nr. 389/2013 (Tekstas svarbus EEE)

15.10.2015   
            
            
               LT
            
            
               Europos Sąjungos oficialusis leidinys
            
            
               L 268/1
            
         KOMISIJOS DELEGUOTASIS REGLAMENTAS (ES) 2015/1844
   2015 m. liepos 13 d.
   kuriuo dėl Kioto protokolo techninio įgyvendinimo po 2012 m. iš dalies keičiamas Reglamentas (ES) Nr. 389/2013
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gegužės 21 d. Europos Parlamento ir Tarybos reglamentą (ES) Nr. 525/2013 dėl šiltnamio efektą sukeliančių dujų išmetimo stebėsenos bei ataskaitų ir kitos su klimato kaita susijusios nacionalinio bei Sąjungos lygmens informacijos teikimo mechanizmo ir kuriuo panaikinamas Sprendimas Nr. 280/2004/EB (1), ypač į jo 10 straipsnio 5 ir 6 dalis,
   kadangi:
   
               (1)
            
            
               Jungtinių Tautų bendrosios klimato kaitos konvencijos (JTBKKK) šalių konferencija, laikoma Kioto protokolo šalių susitikimu, priėmė Dohos pakeitimą, kuriuo nustatomas antras Kioto protokolo įsipareigojimų laikotarpis, prasidedantis 2013 m. sausio 1 d. ir pasibaigiantis 2020 m. gruodžio 31 d. (toliau – Dohos pakeitimas). Sąjunga Dohos pakeitimą patvirtino Tarybos sprendimu (ES) 2015/1339 (2) (toliau – Ratifikavimo sprendimas);
            
         
               (2)
            
            
               Kioto protokolo Dohos pakeitimas turi būti techniškai įgyvendintas Sąjungos registre ir nacionaliniuose Kioto protokolo registruose. Taip pat svarbu užtikrinti derėjimą su Europos Parlamento ir Tarybos direktyva 2003/87/EB (3) ir Europos Parlamento ir Tarybos sprendimu Nr. 406/2009/EB (4) ir darnų tarptautiniu mastu sutartų apskaitos reikalavimų įgyvendinimą, optimizuoti skaidrumą ir užtikrinti, kad Sąjunga bei valstybės narės tiksliai apskaitytų nustatytosios normos vienetus (NNV), teršalų šalinimo vienetus (TŠV), išmetamųjų teršalų mažinimo vienetus (TMV), patvirtintus išmetamųjų teršalų mažinimo vienetus (PTMV), laikinuosius patvirtintus išmetamųjų teršalų šalinimo vienetus (LPTMV) ir ilgalaikius patvirtintus išmetamųjų teršalų mažinimo vienetus (IPTMV) patirdamos kuo mažiau administracinės naštos ir išlaidų, be kita ko susijusių su dalies pajamų mokesčiu ir IT plėtra bei technine priežiūra;
            
         
               (3)
            
            
               įsigaliojus Dohos pakeitimui, Sąjunga ir valstybės narės turės į savo Kioto protokolo registrus įrašyti NNV skaičių, atitinkantį pagal Ratifikavimo sprendimą nustatytas jų nustatytąsias normas, prie kurių pridedamas taikant Kioto protokolo 3 straipsnio 7a dalį gautas vienetų skaičius;
            
         
               (4)
            
            
               valstybės narės metinę išmetamųjų teršalų kvotą padidinus pagal Sprendimo Nr. 406/2009/EB 10 straipsnį arba Reglamento (ES) Nr. 525/2013 27 straipsnį, antrojo įsipareigojimų laikotarpio pabaigoje tai valstybei narei gali tekti įsigyti papildomų NNV, jei ji šią papildomą išmetamųjų teršalų kvotą panaudojo savo išmetamiesiems teršalams padengti pagal Sprendimą Nr. 406/2009/EB arba pervedė kitai valstybei narei. Tokia valstybė narė taip pat gali naudoti savo ankstesnio laikotarpio pertekliaus rezervą, nurodytą Reglamento (ES) Nr. 525/2013 3 straipsnio 13b dalyje, jei jos išmetamųjų teršalų kiekis yra didesnis negu nustatytoji norma. Tokiam NNV įsigijimui būtų taikoma Reglamento (ES) Nr. 525/2013 10 straipsnio 1 dalies nuostata dėl pajamų, gautų pirmą kartą atlikus tarptautinį NNV perdavimą, dalies mokėjimo. Atitinkamais atvejais tokios situacijos gali būti laikomos apskaitos nenuoseklumu siekiant Sąjungos teisės aktų įgyvendinimą derinti su taisyklėmis, dėl kurių susitarta pagal Kioto protokolą, kaip apibrėžta Reglamento (ES) Nr. 525/2013 10 straipsnio 7 dalyje;
            
         
               (5)
            
            
               antrojo Kioto protokolo įsipareigojimų laikotarpio pabaigoje turėtų būti nustatytas tarpuskaitos procesas, kad būtų galima nustatytosios normos vienetais atsiskaityti už visus grynuosius metinių išmetamųjų teršalų kvotų pervedimus pagal Sprendimą Nr. 406/2009/EB;
            
         
               (6)
            
            
               pagal Direktyvos 2003/87/EB 11a straipsnį stacionarių įrenginių veiklos vykdytojai ir orlaivių naudotojai gali PTMV ir TMV keisti į apyvartinius taršos leidimus (ATL). Iškeisti pirmuoju Kioto protokolo įsipareigojimų laikotarpiu galiojantys PTMV ir TMV potencialiai reiškia ES ATLPS išmetamuosius teršalus antruoju įsipareigojimų laikotarpiu. Atsižvelgiant į tai, kad Dohos pakeitimu apribotas PTMV ir TMV perkėlimas iš pirmojo Kioto protokolo įsipareigojimų laikotarpio į antrąjį įsipareigojimų laikotarpį, valstybės narės turėtų Sąjungai perduoti atitinkamą pirmuoju įsipareigojimų laikotarpiu galiojančių NNV skaičių, atitinkantį tuos potencialius išmetamuosius teršalus, o Sąjunga turėtų valstybėms narėms perduoti atitinkamą skaičių pirmuoju Kioto protokolo įsipareigojimų laikotarpiu galiojančių PTMV ir TMV, gautų iš stacionarių įrenginių veiklos vykdytojų ir orlaivių naudotojų mainais už ATL;
            
         
               (7)
            
            
               todėl reikėtų atitinkamai iš dalies pakeisti Komisijos reglamentą (ES) Nr. 389/2013 (5);
            
         
               (8)
            
            
               šis reglamentas turėtų įsigalioti skubiai, nes tarpinius pervedimus būtina atlikti iki Reglamento (ES) Nr. 525/2013 11 straipsnio 2 dalyje nurodyto papildomo įsipareigojimų įgyvendinimo laikotarpio, skirto pirmojo Kioto protokolo įsipareigojimų laikotarpio įsipareigojimams įgyvendinti, pabaigos;
            
         
               (9)
            
            
               šis reglamentas, išskyrus jo nuostatas dėl tarpinių pervedimų, turėtų būti taikomas nuo Kioto protokolo Dohos pakeitimo įsigaliojimo dienos,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 389/2013 iš dalies keičiamas taip:
   
               1)
            
            
               įterpiamas šis 73a straipsnis:
               „73a straipsnis
               Į ATL iškeistų PTMV ir TMV pervedimas
               1.   Vyriausiasis administratorius kiekvienam nacionaliniam administratoriui praneša, kiek pirmuoju įsipareigojimų laikotarpiu galiojančių PTMV ir TMV iš tos valstybės narės administruojamų veiklos vykdytojų sąskaitų ir orlaivių naudotojų sąskaitų pervesta pagal 60 straipsnį. Prie to skaičiaus vyriausiasis administratorius prideda tam tikrą dalį pirmuoju įsipareigojimų laikotarpiu galiojančių PTMV ir TMV, pagal 60 straipsnį pervestų iš pirmajame įsipareigojimų laikotarpyje KP registro neturinčios valstybės narės administruojamų veiklos vykdytojų sąskaitų ir orlaivių naudotojų sąskaitų; ta dalis yra proporcinga PTMV ir TMV skaičiui, kurį atitinkama valstybė narė turi teisę perkelti iš pirmojo įsipareigojimų laikotarpio į antrąjį įsipareigojimų laikotarpį.
               2.   Iki Reglamento (ES) Nr. 525/2013 11 straipsnio 2 dalyje nurodyto papildomo įsipareigojimų įgyvendinimo laikotarpio, skirto pirmojo Kioto protokolo įsipareigojimų laikotarpio įsipareigojimams įgyvendinti, pabaigos vyriausiasis administratorius iš ES tarptautinių kreditų sąskaitos į kiekvieną nacionalinį KP registrą perveda tokį pirmuoju įsipareigojimų laikotarpiu galiojančių PTMV ir TMV skaičių, kuris atitinka bendrą pagal šio straipsnio 1 dalį apskaičiuotą kiekį.
               3.   Vyriausiasis administratorius užtikrina, kad ESSŽ nebūtų galima atlikti jokių pagal 1 dalį pervestų vienetų sandorių, išskyrus:
               
                           a)
                        
                        
                           panaikinti vienetus pagal Reglamento (ES) Nr. 525/2013 10 straipsnio 1 dalį;
                        
                     
                           b)
                        
                        
                           nurašyti vienetus pagal Reglamento (ES) Nr. 525/2013 11 straipsnį;
                        
                     
                           c)
                        
                        
                           perkelti vienetus iš pirmojo įsipareigojimų laikotarpio į antrąjį įsipareigojimų laikotarpį pagal Reglamento (ES) Nr. 525/2013 10 straipsnio 1 dalį.
                        
                     
                           d)
                        
                        
                           pervesti vienetus tame pačiame KP registre.
                        
                     4.   Kai tik atliekamas pervedimas pagal 2 dalį, kiekvienas nacionalinis administratorius nedelsdamas į atitinkamą šalies sąskaitą Sąjungos registre perveda tiek NNV, kiek kreditų grąžinta tai valstybei narei pagal 2 dalį.“
            
         
               2)
            
            
               įterpiami šie 73b–73g straipsniai:
               „73b straipsnis
               NNV sukūrimas ir įrašymas į sąskaitą
               1.   Prieš vienetų nurašymą pagal Europos Parlamento ir Tarybos reglamento (ES) Nr. 525/2013 (6) 11 straipsnio 3 dalį vyriausiasis administratorius:
               
                           a)
                        
                        
                           į Sąjungos registre esančią ES NNV sąskaitą įrašo NNV skaičių, atitinkantį pagal Tarybos sprendimą (ES) 2015/1339 (7) nustatytą Sąjungos nustatytąją normą;
                        
                     
                           b)
                        
                        
                           nedelsdamas iš ES NNV sąskaitos į ATLPS NNV sąskaitą Sąjungos registre perveda NNV skaičių, atitinkantį paprastųjų apyvartinių taršos leidimų, sukurtų pagal Komisijos sprendimą 2010/634/ES (8), skaičių.
                        
                     2.   Ne vėliau kaip per tris mėnesius nuo 2020 m. SPP atitikties sąskaitos uždarymo pagal 31 straipsnį, kiekvienas nacionalinis administratorius:
               
                           a)
                        
                        
                           į savo KP registre esančią šalies sąskaitą įrašo NNV skaičių, lygų pagal Ratifikavimo sprendimą nustatytai savo valstybės narės nustatytajai normai;
                        
                     
                           b)
                        
                        
                           nedelsdamas iš savo šalies sąskaitos į savo KP registre esančią SPP NNV sąskaitą perkelia NNV skaičių, lygų bendram MITKV skaičiui, atitinkančiam jo valstybės narės visų metų metinę išmetamųjų teršalų kvotą pagal Sprendimo Nr. 406/2009/EB 3 straipsnio 2 dalį, nustatytą dar prieš visus pakeitimus pagal Reglamento (ES) Nr. 525/2013 27 straipsnio 2 dalį.
                        
                     3.   Prieš tai, kai užbaigiamas tarpuskaitos procesas pagal 73f straipsnį, vyriausiasis administratorius užtikrina, kad ESSŽ nebūtų galima atlikti jokių NNV sandorių iš ATLPS NNV sąskaitos arba iš SPP NNV sąskaitos, išskyrus:
               
                           a)
                        
                        
                           panaikinti arba perkelti tiek pat arba mažiau NNV negu į SPP pašalintų vienetų sąskaitą perkelta MITKV pagal 88 straipsnio 2 dalį;
                        
                     
                           b)
                        
                        
                           pagal Reglamento (ES) Nr. 525/2013 11 straipsnio 3 dalį nurašyti NNV skaičių, lygų pagal šio reglamento 31 straipsnio 4 dalį į SPP pašalintų vienetų sąskaitą perkeltam MITKV skaičiui, kuris atitinka šiltnamio efektą sukeliančių dujų kiekį, įrašytą į SPP atitikties sąskaitą pagal šio reglamento 77 straipsnį;
                        
                     
                           c)
                        
                        
                           nurašyti arba perkelti NNV skaičių, kuris yra mažesnis arba lygus pagal 31 straipsnio 4 dalį į SPP pašalintų vienetų sąskaitą perkeltam MITKV skaičiui, kuris viršija šiltnamio efektą sukeliančių dujų kiekį, įrašytą į SPP atitikties sąskaitą pagal 77 straipsnį;
                        
                     
                           d)
                        
                        
                           perkelti vienetus tarpuskaitos tikslais pagal 73f straipsnį;
                        
                     
                           e)
                        
                        
                           NNV paversti į TMV, jei prieš tai pagal šio reglamento 31 straipsnio 4 dalį į SPP pašalintų vienetų sąskaitą perkeltas MITKV skaičius, atitinkantis NNV, kuriuos norima paversti į TMV, skaičių ir dar tiek TMV, kad būtų įvykdytas reikalavimas dėl dalies pajamų mokesčio sumokėjimo pagal Reglamento (ES) Nr. 525/2013 10 straipsnio 1 dalį.
                        
                     73c straipsnis
               Vienetų pervedimas ir naudojimas
               1.   Vyriausiasis administratorius užtikrina, kad ESSŽ nebūtų galima atlikti sandorių su PTMV, TMV, LPTMV ir IPTMV, kurie naudoti pagal 81 straipsnį, išskyrus:
               
                           a)
                        
                        
                           pervesti vienetus iš SPP atitikties sąskaitos Sąjungos registre į atitinkamos valstybės narės KP registrą pagal 31 straipsnio 3 dalį;
                        
                     
                           b)
                        
                        
                           nurašyti vienetus pagal Reglamento (ES) Nr. 525/2013 11 straipsnį;
                        
                     
                           c)
                        
                        
                           perkelti vienetus iš pirmojo įsipareigojimų laikotarpio į antrąjį įsipareigojimų laikotarpį pagal Reglamento (ES) Nr. 525/2013 10 straipsnio 1 dalį.
                        
                     2.   Perkėlus vienetus iš pirmojo įsipareigojimų laikotarpio į antrąjį įsipareigojimų laikotarpį pagal Reglamento (ES) Nr. 525/2013 10 straipsnio 1 dalį vyriausiasis administratorius užtikrina, kad ESSŽ nebūtų galima naudoti PTMV, TMV, LPTMV ar IPTMV pagal šio reglamento 81 straipsnį, jei tie vienetai negalioja antruoju Kioto protokolo įsipareigojimų laikotarpiu.
               73d straipsnis
               Vienetų panaikinimas
               1.   Perkėlus vienetus iš pirmojo įsipareigojimų laikotarpio į antrąjį įsipareigojimų laikotarpį pagal Reglamento (ES) Nr. 525/2013 10 straipsnio 1 dalį vyriausiasis administratorius panaikina visus Aviacijos sektoriaus atidėtų atsisakytų vienetų sąskaitoje likusius PTMV ir TMV.
               2.   Perkėlus vienetus iš pirmojo įsipareigojimų laikotarpio į antrąjį įsipareigojimų laikotarpį pagal Reglamento (ES) Nr. 525/2013 10 straipsnio 1 dalį vyriausiasis administratorius paprašo, kad nacionaliniai administratoriai panaikintų pirmuoju Kioto protokolo įsipareigojimų laikotarpiu galiojančius PTMV ir TMV, laikomus jų administruojamose Sąjungos registro ATLPS sąskaitose, arba pats juos panaikina.
               73e straipsnis
               Vienetų nurašymas
               Vyriausiasis administratorius iš ES ankstesnio laikotarpio pertekliaus rezervo sąskaitos nurašo tiek NNV, kiek išmestų teršalų, kuriems taikoma Direktyva 2003/87/EB, kiekis viršija pagal Ratifikavimo sprendimą nustatytą Sąjungos nustatytąją normą.
               73f straipsnis
               Perkėlimas į kitą įsipareigojimų laikotarpį Sąjungos registre
               Vyriausiasis administratorius visus NNV iš ATLPS pagrindinės tarpuskaitos sąskaitos ir NNV, pagal šio reglamento 73a straipsnio 4 dalį pervestus į ES ankstesnio laikotarpio pertekliaus rezervo sąskaitą, sukurtą pagal Reglamento (ES) Nr. 525/2013 10 straipsnio 1 dalį, perkelia į kitą įsipareigojimų laikotarpį.
               73g straipsnis
               Tarpuskaitos procesas
               1.   Per šešis mėnesius nuo 2020 m. SPP atitikties sąskaitos uždarymo pagal 31 straipsnį vyriausiasis administratorius kiekvienai valstybei narei apskaičiuoja tarpuskaitos vertę: iš 2013–2020 m. grynųjų MITKV įsigijimų atima grynuosius MITKV pervedimus tarp valstybių narių.
               2.   Jei pagal 1 dalį apskaičiuota valstybės narės tarpuskaitos vertė yra neigiama, jos nacionalinis administratorius iš tos valstybės narės SPP NNV sąskaitos perveda tarpuskaitos vertę atitinkantį NNV skaičių į SPP pagrindinę tarpuskaitos sąskaitą.
               3.   Jei pagal 1 dalį apskaičiuota valstybės narės tarpuskaitos vertė yra teigiama ir užbaigti visi pervedimai pagal 2 dalį, vyriausiasis administratorius tarpuskaitos vertę atitinkantį NNV skaičių perveda į tos valstybės narės šalies sąskaitą (angl. Party holding Account).
               4.   Prieš atlikdamas šio straipsnio 2 dalyje nurodytą pervedimą atitinkamas nacionalinis administratorius pirmiausia perveda tokį NNV skaičių, kurio reikia, kad būtų sumokėtas pajamų dalies mokestis, taikomas pirmiesiems tarptautiniams NNV pervedimams pagal Reglamento (ES) Nr. 525/2013 10 straipsnio 1 dalį.
               
                  (6)  2013 m. gegužės 21 d. Europos Parlamento ir Tarybos reglamentas (ES) Nr. 525/2013 dėl šiltnamio efektą sukeliančių dujų išmetimo stebėsenos bei ataskaitų ir kitos su klimato kaita susijusios nacionalinio bei Sąjungos lygmens informacijos teikimo mechanizmo ir kuriuo panaikinamas Sprendimas Nr. 280/2004/EB (OL L 165, 2013 6 18, p. 13)."
						
               
                  (7)  2015 m. liepos 13 d. Tarybos sprendimas (ES) 2015/1339 dėl Jungtinių Tautų bendrosios klimato kaitos konvencijos Kioto protokolo Dohos pakeitimo sudarymo Europos Sąjungos vardu ir bendro pagal jį prisiimtų įsipareigojimų vykdymo (OL L 207, 2015 8 4, p. 1)."
						
               
                  (8)  2010 m. spalio 22 d. Komisijos sprendimas 2010/634/ES, kuriuo patikslinamas bendras Europos Sąjungos apyvartinių taršos leidimų, kurie 2013 m. turi būti išduoti pagal ES apyvartinių taršos leidimų prekybos sistemą, skaičius ir panaikinamas Sprendimas 2010/384/ES (OL L 279, 2010 10 23, p. 34).“"
						
            
         
               3)
            
            
               I priedas iš dalies keičiamas, kaip nurodyta šio reglamento priede.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Tačiau 1 straipsnio 2 ir 3 dalys taikomos nuo dienos, kurią Komisija Europos Sąjungos oficialiajame leidinyje paskelbia pranešimą, kad įsigalioja Kioto protokolo Dohos pakeitimas.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 13 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 165, 2013 6 18, p. 13.
   
      (2)  2015 m. liepos 13 d. Tarybos sprendimas (ES) 2015/1339 dėl Jungtinių Tautų bendrosios klimato kaitos konvencijos Kioto protokolo Dohos pakeitimo sudarymo Europos Sąjungos vardu ir bendro pagal jį prisiimtų įsipareigojimų vykdymo (OL L 207, 2015 8 4, p. 1).
   
      (3)  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB (OL L 275, 2003 10 25, p. 32).
   
      (4)  2009 m. balandžio 23 d. Europos Parlamento ir Tarybos sprendimas Nr. 406/2009/EB dėl valstybių narių pastangų mažinti jų šiltnamio efektą sukeliančių dujų emisijas, Bendrijai siekiant įvykdyti įsipareigojimus iki 2020 m. sumažinti šiltnamio efektą sukeliančių dujų emisijas (OL L 140, 2009 6 5, p. 136).
   
      (5)  2013 m. gegužės 2 d. Komisijos reglamentas (ES) Nr. 389/2013, kuriuo pagal Europos Parlamento ir Tarybos direktyvą 2003/87/EB ir Europos Parlamento ir Tarybos sprendimus Nr. 280/2004/EB ir Nr. 406/2009/EB įsteigiamas Sąjungos registras ir panaikinami Komisijos reglamentai (ES) Nr. 920/2010 ir (ES) Nr. 1193/2011 (OL L 122, 2013 5 3, p. 1).
   
      PRIEDAS
      Reglamento (ES) Nr. 389/2013 I priedo I-I lentelės V dalyje „KP sąskaitos jungtinėje Europos registrų sistemoje“ įterpiamos šios eilutės:
      
         
                     Sąskaitos tipo pavadinimas
                  
                  
                     Sąskaitos turėtojas
                  
                  
                     Sąskaitos administratorius
                  
                  
                     Šio tipo sąskaitų kiekis
                  
                  
                     Ne Kioto vienetai
                  
                  
                     Kioto vienetai
                  
               
                     ATL
                  
                  
                     MITKV
                  
                  
                     NNV
                  
                  
                     PTMV
                  
                  
                     TMV
                  
                  
                     IPTMV/LPTMV
                  
                  
                     TŠV/TMV iš TŠV
                  
               
                     Paprastieji ATL
                  
                  
                     Aviacijos ATL
                  
               V.   KP sąskaitos jungtinėje Europos registrų sistemoje
                  
               
                     „ES NNV sąskaita
                  
                  
                     ES
                  
                  
                     Vyriausiasis administratorius
                  
                  
                     1
                  
                  
                     Ne
                  
                  
                     Ne
                  
                  
                     Ne
                  
                  
                     
                        Taip
                     
                  
                  
                     Ne
                  
                  
                     Ne
                  
                  
                     Ne
                  
                  
                     Ne
                  
               
                     SPP NNV sąskaita
                  
                  
                     Valstybė narė
                  
                  
                     KP registro administratorius
                  
                  
                     1 vienam registrui
                  
                  
                     Ne
                  
                  
                     Ne
                  
                  
                     Ne
                  
                  
                     
                        Taip
                     
                  
                  
                     Ne
                  
                  
                     Ne
                  
                  
                     Ne
                  
                  
                     Ne
                  
               
                     Aviacijos sektoriaus atidėtų atsisakytų vienetų sąskaita
                  
                  
                     ES
                  
                  
                     Vyriausiasis administratorius
                  
                  
                     1
                  
                  
                     Ne
                  
                  
                     Ne
                  
                  
                     Ne
                  
                  
                     
                        Taip
                     
                  
                  
                     
                        Taip
                     
                  
                  
                     
                        Taip
                     
                  
                  
                     Ne
                  
                  
                     Ne
                  
               
                     Ankstesnio laikotarpio pertekliaus rezervo sąskaita
                  
                  
                     Kioto protokolo šalis
                  
                  
                     KP registro administratorius (Sąjungos registre – vyriausiasis administratorius)
                  
                  
                     1 vienam registrui
                  
                  
                     Ne
                  
                  
                     Ne
                  
                  
                     Ne
                  
                  
                     
                        Taip
                     
                  
                  
                     Ne
                  
                  
                     Ne
                  
                  
                     Ne
                  
                  
                     Ne
                  
               
                     SPP pagrindinė tarpuskaitos sąskaita
                  
                  
                     ES
                  
                  
                     Vyriausiasis administratorius
                  
                  
                     1
                  
                  
                     Ne
                  
                  
                     Ne
                  
                  
                     Ne
                  
                  
                     
                        Taip
                     
                  
                  
                     Ne
                  
                  
                     Ne
                  
                  
                     Ne
                  
                  
                     Ne“